text: Menneskesmugler fængslet i Sønderborg
  10 december 2014 kl. 15.48
  En 38-årig mand, som stammer fra Syrien, men som bor i Italien, er i dag blevet varetægtsfængslet i fire uger for menneskesmugleri.
  
  Tirsdag ved 15-tiden blev en mand stoppet i en kontrol ved Frøslev. Med sig i bilen havde han fire syriske mænd. Det oplyser Syd- og Sønderjyllands Politi i en pressemeddelelse.
  Han blev anholdt og fremstillet i grundlovsforhør i retten i Sønderborg i dag. Dommeren besluttede at varetægtsfængsle ham for menneskesmugling. De fire syrere, der var med i bilen, bliver sendt tilbage til Tyskland.
  Syrisk mand bosat i Italien er i dag varetægtsfængslet i 4 uger for menneskesmugleri. Havde 4 syriske mænd i bilen #politidk
  
  